  Майя Бывальцева 2017-тӥ арын толшоре-коньывуонэ Удмуртиысь гурт возёсъёсын 491 сюрс тонна йӧл кыскемын. Кызьы ивортэ элькунысь Гурт возёсъя но сиён-юонъя министерстволэн пресс-службаез, кыскем йӧллэн мындалаезъя элькунмы кунын 3-тӥ инты басьтэ, азьпалан мыно Татарстан (853 сюрс тонна) но Краснодар шаер (662 сюрс тонна). Элькунысь гурт возёсъёсын йӧл кыскон 4,2 процентлы будӥз Вань кыскем йӧллэсь 48,6 процентсэ сётӥзы сизьым ёросъёс: Вавож, Можга, Балезино, Шаркан, Алнаш, Ува но Глаз. Гурт возёсъёсысь скалъёслэн продуктивностьсы 2, 4 процентлы будӥз, фермер возёсъёсын — 7,8 процентлы. Скал уллё ар ӵоже 2 сюрс 504 йырлы йылӥз. Тегъёс: Удмуртия гуртвозёс йӧл гуртвозёсъяминистерство  